Foss bergamasc

Ol Foss bergamasc l'è un canal artifiçal qe al corr ind la pianura bergamasca, de orijen tard medievala, qe al collega l'Ada a'l Sère e, despò, a l'Oi.

I do zone de la Bassa Bergamasca a sud del so correr i è ciamade Giera d'Ada e Calciana.

Con l'Ada al segnava ol confin natural intra ol Ducad de Milan in Giera d'Ada e la Republica de Venezia; incœ long ol so percors i g'è anc'mò tants castei de frontera come qell de Brignan, Castell Rozon, Castell Litegg e de Pagazan; g'è anc dei cartei qe i regorda l'antig confin.

Ind el cremasc al toca adoma ol comun de Castell Gabian e in plu ponts al segna ol confin intra i singoi comun de la Bassa Bergamasca.

 Storia 
Ind el 1267 Bergem e Cremona i s'è metide decorde per la costruzion de una linea de confin, a spese de la prima. I bergamasc però i era jamò dree a lavorar dal 1263.

 Costruzion 
L'è stait dovrad, indove possibel, ol traçad dei canai qe i g'era jamò. Per esempe, intra S. Maria (ind i bande de Cov) e ol Sere, l'è stait inglobad un toc de un vegg canal de bonifega roman.

Qesto, insema a la longa durada del lavorar (ind un periode de lote intra i comun per ol possess di center minor) al pœl vesser ol motiv del traçad miga regolar del Foss.

 Galleria d'imajin 

 Bibliografia 
Graziella Colmuto Zanella, Flavio Conti, a cura, Castra Bergomensia - Bergamo, Monumenta Bergomensia LXXI, 2004.
Linee difensive e fortificazioni - Sit de la Provinça de Bergem.

 Olter projets 

Categoria:Ducad de Milan
Categoria:Republica de Venezia
Categoria:Storia de Berghem